বানিয়াচং প্রতিনিধি ॥ সরকারের সাফল্য ও উন্নয়ন ভাবনা তুলে ধরে বানিয়াচংয়ে সাংবাদিকদের নিয়ে প্রেস ব্রিফিং করেছেন হবিগঞ্জ জেলা তথ্য অফিসার সিরাজ উদ-দৌলা। গতকাল সোমবার বানিয়াচং উপজেলা পরিষদ সভা কক্ষে তিনি লিখিত বক্তব্য পাঠ করেন ও সাংবাদিকদের বিভিন্ন প্রশ্নের উত্তর দেন। প্রেস ব্রিফিং অনুষ্ঠানে বক্তব্য রাখেন, বানিয়াচং প্রেসক্লাবের প্রতিষ্ঠাতা সভাপতি ও হবিগঞ্জ প্রেসক্লাবের সাবেক সহ-সভাপতি হাফেজ সিদ্দিক আহমদ, বানিয়াচং উপজেলা রিপোটার্স ইউনিটির সভাপতি যোদ্ধাহত মুক্তিযোদ্ধা শেখ নমীর আলী, বানিয়াচং প্রেসক্লাবের সভাপতি মোশাররফ হোসাইন, সাধারণ সম্পাদক ইমদাদুল হোসেন খান, চ্যানেল এস ইউকের উপজেলা প্রতিনিধি মখলিছ মিয়া, সাংবাদিক আনোয়ার হোসেন, সাংবাদিক কাওসার আহমেদ প্রমূখ।